Diari Oficial de la Generalitat Valenciana


Sumari del DOGV 4369, del 31-10-2002 (2002/11242)

RESOLUCIÓ de 7 d'octubre de 2002, del director general de Personal de la Conselleria de Cultura i Educació, per la qual es nomena funcionari en pràctiques del cos de professors d'Ensenyament Secundari un aspirant seleccionat en el marc del procediment selectiu convocat per l'Ordre de 9 d'abril de 2001.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4369

Data del DOGV
:   31-10-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/11197


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 7 d'octubre de 2002, del director general de Personal de la Conselleria de Cultura i Educació, per la qual es nomena funcionari en pràctiques del cos de professors d'Ensenyament Secundari un aspirant seleccionat en el marc del procediment selectiu convocat per l'Ordre de 9 d'abril de 2001. [2002/M11290]
  
Per Resolució de 19 de setembre de 2001, del director general de Personal, es nomenaren funcionaris en pràctiques dels cossos de professors d'Ensenyament Secundari, professors d'escoles oficials d'Idiomes i professors tècnics de Formació Professional els aspirants seleccionats en el marc dels procediments selectius convocats per l'Orde de 9 d'abril de 2001.
  
Aquesta resolució declarava en situació d'ajornament per a la realització de la fase de pràctiques els aspirants relacionats en l'annex II, per la qual cosa, acabada aquesta situació es procedent el seu nomenament com a funcionari en pràctiques.
  
Així, d'acord amb el que disposa la base 11.1 de l'Orde de 9 d'abril de 2001, resolc:
  
Primer
  
Nomenar funcionari en pràctiques del cos de professors d'Ensenyament Secundari l'aspirant seleccionat que s'indica en l'annex d'aquesta resolució.
  
Aquest nomenament tindrà efectes economicoadministratius des del dia 1 de setembre de 2002 o, si s'escau, des de la data de la presa de possessió corresponent, i serà des d'aqueixa data el règim del funcionari nomenat l'establert en la legislació vigent per als funcionaris en pràctiques.
  
Segon
  
L'aspirant nomenat funcionari en pràctiques mitjançant aquesta resolució haurà de declarar, sota promesa o jurament, que no es troba sotmés en cap de les causes d'incompatibilitat de les previstes en la Llei 53/1984, de 26 de desembre.
  
Tercer
  
D'acord amb el que disposa l'article 2 del Reial Decret 456/1986, de 10 de febrer, i en la base 11.3 de l'orde de convocatòria, els aspirants que ja estiguen prestant serveis remunerats en l'administració com a funcionaris de carrera, interins o com a personal laboral, hauran d'optar expressament per les remuneracions que perceben en qualsevol d'aquestes situacions, o per les que els corresponga com a funcionaris en pràctiques durant el temps que aquestes duren.
  
Quart
  
La regulació d'aquesta fase de pràctiques es regirà pel que disposa la Resolució de 22 d'octubre de 2001, del director general de Personal, per la qual es regula la fase de pràctiques dels aspirants seleccionats en el procés selectiu convocat per Ordes de 9 d'abril de 2001, i s'entendrà, a aquests efectes, prorrogada l'actuació de les comissions d'avaluació a què es refereix l'esmentada resolució fins a l'avaluació de l'aspirant que figura nomenat en l'annex de la present resolució, i també la d'aquells altres aspirants que ja nomenats funcionaris en pràctiques hagen de realitzar esta fase durant este curs escolar.
  
Cinqué
  
Contra la present resolució que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional quinze de la Llei 6/1997, de 14 d'abril, podrà interposar-se amb caràcter potestatiu recurs de reposició davant de la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, sense perjuí de qualsevol altre que estime convenient.
  
València 7 d'octubre de 2002.- El director general de Personal: José Antonio Rovira Jover.
  
ANNEX
  
DNI Cognoms Nom Especialitat Cos